Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 698/11/8803	Košice II, 23.4.2012
EEČ : 2-64-112-2012

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	V trestnej veci vedenej za prečin nebezpečného vyhrážania podľa § 360 ods. 1, ods. 2 písm. b) Trestného zákona, ktorého sa mal dopustiť XXXXX na tom skutkovom základe, že v Košiciach, v dobe od marca 2011 do 25.10.2011, sa svojej bývalej družke XXXXX, nar. XXXXX, vyhrážal usmrtením tak, že v marci 2011 na pohrebe jej otca jej povedal, aby sa pozrela za svojím otcom do hrobu, že o dva mesiace tam bude ležať s ním, v septembri 2011 jej do telefónu povedal, že ju rozbije a dá ju dole a 25.10.2011 jej v čase o 11.41 hod zaslal SMS správu v znení: „Handra, ja som ťa neprosil, zdochneš ako pes aj s tvojou matkou a v čase o 12.05 hod. v znení: „Rozlúč sa, čím takto u poškodenej XXXXX, bytom XXXXX, ul. Na pažiti č. 1, vzbudil vyšší stupeň tiesnivého pocitu a dôvodnú obavu o jej život a zdravie, preto vec oznámila polícii.   

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uzneseniami povereného príslušníka PZ Okresného riaditeľstva PZ v Košiciach, Obvodného oddelenia XXXXX - Nad jazerom, sp. zn. ORP-XXXXX-XXXXX-2011 zo dňa 12.10.2011 bolo podľa § 199 ods. 1 Trestného poriadku začaté trestné stíhanie a zo dňa 10.11.2011 bolo podľa § 206 ods. 1 Trestného poriadku XXXXX vznesené obvinenie za prečin nebezpečného vyhrážania podľa § 360 ods. 1, ods. 2 písm. b) Trestného zákona pre skutok, že v Košiciach, v dobe od marca 2011 do 25.10.2011, sa svojej bývalej družke XXXXX, nar. XXXXX, vyhrážal usmrtením tak, že v marci 2011 na pohrebe jej otca jej povedal, aby sa pozrela za svojím otcom do hrobu, že o dva mesiace tam bude ležať s ním, v septembri 2011 jej do telefónu povedal, že ju rozbije a dá ju dole a 25.10.2011 jej v čase o 11.41 hod zaslal SMS správu v znení: „Handra, ja som ťa neprosil, zdochneš ako pes aj s tvojou matkou a v čase o 12.05 hod. v znení: „Rozlúč sa, čím takto u poškodenej XXXXX vzbudil vyšší stupeň tiesnivého pocitu a dôvodnú obavu o jej život a zdravie, preto vec oznámila polícii.   

Obvinený XXXXX spáchanie zisteného skutkového stavu priznal v plnom rozsahu s tým, že v čase rozchodu s poškodenou počas ich hádok tejto povedal niečo, čo vyznelo ako vyhrážka, ale v žiadnom prípade to nemyslel vážne, nakoľko s poškodenou, ktorú miloval, majú spoločnú dcéru a nijako by poškodenej nevedel ublížiť. Počas hádok poškodenú nikdy nebil. Pri stupňujúcom sa napätí medzi nimi zaslal poškodenej aj SMS správy, avšak tieto sú vytrhnuté z kontextu radu ďalších SMS správ, ktoré im predchádzali a ktoré aj po nich nasledovali. Tieto správy taktiež nemyslel vážne, neuskutočnil by ich a neprikladá im žiadnu vážnosť. Svoje konanie, ktorého sa už nedopustí, úprimne ľutuje.  

Priznanie obvineného korešponduje aj s výpoveďou poškodenej XXXXX, ktorá podrobne popísala nebezpečné vyhrážanie sa obvineným, z ktorých vyhrážok mala dôvodnú obavu o jej život a zdravie, preto vec oznámila polícii.   

Po poučení podľa ustanovenia § 216 Trestného poriadku dňa 19.1.2012 obvinený XXXXX dal výslovný súhlas, aby prokurátor po skončení vyšetrovania predmetné trestné stíhanie vedené proti jeho osobe podmienečne zastavil.
	
	Obvinený XXXXX doposiaľ nebol súdne trestaný a ani postihnutá v priestupkovom konaní. Je SZČO. 

Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov, ktorá začína plynúť právoplatnosťou tohto rozhodnutia. 

Podľa § 217 ods. 1 Trestného poriadku, ak obvinený v priebehu skúšobnej doby povedie riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

S poukazom na všetky uvedené skutočnosti, keďže horná hranica predmetného prečinu neprevyšuje 5 rokov, obvinený  dal výslovný súhlas na podmienečné zastavenie trestného stíhania, k trestnému činu sa priznal a jeho spáchanie oľutoval, považujem toto rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné a mám za to, že využitie odklonu v trestnom konaní formou podmienečného zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor